钦定古今图书集成/明伦汇编/闺媛典/第223卷 > 吴二姐
## 钦定古今图书集成/明伦汇编/闺媛典/第223卷 > 吴二姐

按《海澄县志》：“吴二姐，儒士吴锦长女也。万历间，许聘
锺巽声，未娶而巽声游粤，至天启五年不归，氏年二
十有八矣。锺母许罢婚，二姐不听，遂入锺门。锺素贫，
家壁立，二姐勤女红以养。未几，声没于粤，声母亦寻
逝。族人使嫁二姐，曰：‘有他志，岂至今日乎’？”族人怜之，
递供给焉。卒年八十有五。